
ΑΠΟΦΑΣΕΙ Σ 

Αριθ.ΑΣ2310 (1) 

Σύσταση Ειδικού Λογαριασμού στο Υπουργείο Εξωτερι¬ 
κών για εξυπηρέτηση σκοπών της Υπηρεσίας Διε¬ 
θνούς Αναπτυξιακής Συνεργασίας (ΥΔΑΣ) και καθορι¬ 
σμός κίνησης αυτού. 

ΟΙ ΥΠΟΥΡΓΟΙ ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 18 παρ. 6 του Ν. 2731/99 για τη «Ρύθμι¬ 
ση θεμάτων Διμερούς Κρατικής Αναπτυξιακής Συνεργα¬ 
σίας και Βοήθειας, ρύθμιση θεμάτων Μη Κυβερνητικών 
Οργανώσεων και άλλες διατάξεις». 

β) Του Ν. 2594/98 Κύρωση ως Κώδικατου σχεδίου νόμου 
«Οργανισμός του Υπουργείου Εξωτερικών» (ΦΕΚ 62 Α'). 

2. Τα άρθρα 60 και 56 του Ν. 2362/95 «Περί Δημ. Λογι¬ 
στικού». 

3. Την ανάγκη σύστασης ειδικού λογαριασμού για την 


εξυπηρέτηση των σκοπών της Υ.Δ. Α.Σ και την παροχή αν- 
θρωπισπκής βοήθειας σε τρίτες χώρες, καθώς και του 
αποτελεσματικού ελέγχου της διαχείρισης του λογαρια¬ 
σμού αυτού. 

4. Την υπ’ αριθ. 1107147/1239/0006/4.10.96 (ΦΕΚ 922 
Β'/7.10.96) κοινή απόφαση του Πρωθυπουργού και του 
Υπουργού Οικονομικών «περί μεταβιβάσεως αρμοδιοτή¬ 
των στους Υφυπουργούς Οικονομικών». 

5. Το γεγονός ότι από την έκδοση της απόφασης αυτής 
δεν προκαλείται δαπάνη στον Κρατικό Προϋπολογισμό, 
αποφασίζουμε: 

1. Τη σύσταση στο Κεντρικό Κατάστημα της Τράπεζας 
της Ελλάδος υπό πρωτοβάθμιο λογ/σμό 234 ειδικό 
λογ/σμό Ν. 234367/1 και τίτλο «Υπουργείο Εξωτερικών - 
Λογ/σμός εξυπηρέτησης σκοπών Υ.Δ.Α.Σ και παροχή αν- 
θρωπισπκής βοήθειας σε τρίτες χώρες». 

2. Η κίνηση του λογ/σμού καθορίζεται ως εξής: 

Θα πιστώνεται με εισφορές και δωρεές από φυσικά ή 
νομικά πρόσωπα, κράτη ή διεθνείς οργανισμούς, καθώς 
και νομίμως αναγνωρισμένες ενώσεις προσώπων ημεδα¬ 
πές ή αλλοδαπές, με σκοπό την παροχή ανθρωπιστικής 
βοήθειας σε τρίτες χώρες και την εξυπηρέτηση των επι- 
μέρους στόχων της Υ.Δ.Α.Σ. 

Με απόφαση του Γενικού Γραμματέα Διοίκησης και Ορ¬ 
γάνωσης του Υπουργείου Εξωτερικών, η οποία εκδίδεται 
μετά από γνώμη του Γενικού Διευθυντή της Υ.Δ.Α.Σ., το 
Υπουργείο Εξωτερικών μπορεί να αρνηθεί συγκεκριμένη 
εισφορά ή δωρεά, εφόσον κάτι τέτοιο επιβάλλεται από ιδι¬ 
αίτερους λόγους δημοσίου συμφέροντος. 

Θα χρεώνεται με εντολές του αρμοδίου διαχειριστικού 
οργάνου του άρθρου 18 παρ. 6εδ. 6 του Ν. 2731/99, μετά 
από εισήγηση του κατά περίπτωση αρμοδίου Δ/ντή της 
Υ.Δ.Α.Σ (για την παροχή ανθρωπιστικής βοήθειας σε τρί¬ 
τες χώρες και την εξυπηρέτηση επιμέρους στόχων της 
Υ.Δ.Α.Σ). 

Κατ’ εξαίρεση είναι δυνατή σε απόλυτα επείγουσες πε¬ 
ριπτώσεις που αφορούν τις αρμοδιότητες της Διεύθυν¬ 
σης Επείγουσας Ανθρωπιστικής Βοήθειας της Υ.Δ.Α.Σ., η 
ανάληψη από τον ειδικό λογαριασμό ποσού μέχρι 50 εκα¬ 
τομμυρίων δραχμών, με απόφαση του Γενικού Διευθυντή 
της Υ.Δ.Α.Σ, μετά από σύμφωνη γνώμη του Διευθυντή 
Επείγουσας Ανθρωπισπκής βοήθειας και του Δ/ντή Διοι- 
κηπκών και Οικονομικών Υπηρεσιών της Υ.Δ. Α.Σ. 

3. Το διαχειριστικό όργανο ενεργεί τις πληρωμές σύμ- 

φωνα με τις διατάξεις περί Δημοσίων Υπολόγων. 

Το όργανο διαχείρισης του λογαριασμού συντάσσει και 
αποστέλλει ανά εξάμηνο στους Υπουργούς Εξωτερικών 
και Οικονομικών Ειδική Έκθεση, στην οποία καταγράφο¬ 
νται αναλυτικά όλα τα έσοδα και οι δαπάνες του ειδικού 
λογαριασμού. Η έκθεση υπογράφεται επίσης από το Γε¬ 
νικό Διευθυντή, τον Αναπληρωτή Γενικό Διευθυντή και 
όλους τους Διευθυντές της Υ ΑΑ.Σ. 

Τα σχετικά παραστατικά στοιχεία θα αποστέλλονται 
στο τέλος κάθε έτους στο Ελεγκτικό Συνέδριο για τον κα¬ 
τά νόμο κατασταλτικό έλεγχο. 

Αντίγραφα αναγγελιών και κίνησης του λογ/σμού απο- 
στέλλονται στο Υπουργείο Εξωτερικών και στο ΓΛΚ/Δ24-Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 1999 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ ΥΦΥΠ. ΟΙΚΟΝΟΜΙΚΩΝ 

Γ. Α. ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 

-♦- 

Αρίθ. 1109793/6134-11/0016 (2) 

Αποδεικτικό ενημερότητας για χρέη και φορολογικές 
υποχρεώσεις προς το Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/1990 (ΦΕΚ 
43 Α'), όπως το άρθρο αυτό τροποποιήθηκε και συμπλη¬ 
ρώθηκε με το άρθρο 9 παράγραφο 3 του νόμου 
2503/1997 (ΦΕΚ 107 Α'), το άρθρο 25 του νόμου 
2648/1998 (ΦΕΚ 238 Α') και το άρθρο 18 Ν. 2753/1999 
(ΦΕΚ 249 Α'), σύμφωνα με τις οποίες παρέχεται εξουσιο¬ 
δότηση στον Υπουργό Οικονομικών να επιβάλλει με απο¬ 
φάσεις του κατά των οφειλετών, που δεν έχουν τακτοποι¬ 
ήσει τις, από οποιαδήποτε αιτία, οφειλές τους προς το 
Δημόσιο, τις Κοινότητες, τους Δήμους και τις Νομαρχια¬ 
κές Αυτοδιοικήσεις καθώς και κατά των υπόχρεων σε 
υποβολή δηλώσεων εισοδήματος απόδοσης παρακρα- 
τούμενου ή επιρριπτόμενου φόρου προς το Δημόσιο, που 
δεν έχουν υποβληθεί, περιορισμούς και απαγορεύσεις, 
που ανάγονται σπς συναλλαγές τους ή σπς πράξεις τους. 

2. Τις διατάξεις της παραγράφου 3 του ιδίου ως άνω άρ¬ 
θρου και νόμου στο οποίο ορίζεται ότι η εκπλήρωση των 
υποχρεώσεων προς το Δημόσιο αποδεικνύεται με το απο¬ 
δεικτικό ενημερότητας, που εκδίδεται από την Δημόσια 
Οικονομική Υπηρεσία (Δ.Ο.Υ.), εφόσον συντρέχουν οι 
προϋποθέσεις της παραγράφου αυτής. 

3. Την αριθμ. 1107147/123Θ/0006Α74.10.1996 κοινή 
απόφαση του Πρωθυπουργού και του Υπουργού Οικονο¬ 
μικών με την οποία χορηγούνται αρμοδιότητες στους 
Υφυπουργούς Οικονομικών. 

4. Την υπ’ αριθμ. 1013368/6976/0016 ΠΟΑ. 
1028/4.2.1999 απόφαση του Υπουργού Οικονομικών. 

5. Το γεγονός ότι με την παρούσα απόφαση δεν προκαλεί- 
ται δαπάνη στον Κρατικό Προϋπολογισμό, αποφασίζουμε: 

Άρθρο 1 

Περιπτώσεις προσκόμισης αποδεικτικού ενημερότητας 

Καθίσταται υποχρεωτική η προσκόμιση αποδεικπκού 
ενημερότητας σπς εξής περιπτώσεις: 

1. Για την είσπραξη χρημάτων ή την εξόφληση τίτλων 


πληρωμής από δημόσιους υπολόγους, Δημόσιες Οικονο¬ 
μικές Υπηρεσίες (Δ.Ο.Υ.), Τελωνεία, Δήμους, Κοινότητες, 
Νομαρχιακές Αυτοδιοικήσεις, Νομικά Πρόσωπα Δημοσί¬ 
ου Δικαίου (ΝΠΔΔ), δημόσιες, δημοπκές και κοινοπκές 
επιχειρήσεις, Επιχειρήσεις Δημόσιας ή Κοινής ωφέλειας 
και γενικά επιχειρήσεις ή οργανισμούς του ευρύτερου 
δημόσιου τομέα, όπως αυτός καθορίζεται από την ισχύ- 
ουσα κάθε φορά νομοθεσία, και από αυτούς που ενερ¬ 
γούν πληρωμές με εντολή ή εξουσιοδότηση των παραπά¬ 
νω, εφόσον το ακαθάριστο ποσό για κάθε τίτλο πληρωμής 
υπερβαίνει πς πεντακόσιες χιλιάδες (500.000) δραχμές, 
ανά δικαιούχο. 

Σπς περιπτώσεις αυτές το αποδεικπκό ενημερότητας 
προσκομίζεται από τον εισπράττοντα. 

Τίτλοι πληρωμής που εξοφλούνται σπς ΔΟΥ με ποσό 
κάτω των 500.000 δρχ., συμψηφίζονται υποχρεωπκά με 
τυχόν ληξιπρόθεσμες οφειλές των δικαιούχων που φέρο¬ 
νται εγγεγραμμένες στο σύστημα ΤΑΧΙ3, από όσες ΔΟΥ 
έχουν τη δυνατότητα πρόσβασης σε αυτό, χωρίς να απαι¬ 
τείται η προσκόμιση Α.Φ.Ε. Στον τίτλο πληρωμής να γίνε¬ 
ται σχετική μνεία. 

Το αυτό ισχύει και για την καταβολή των συμβαπκώς εκ¬ 
χωρημένων χρηματικών απαιτήσεων για τυχόν οφειλές, 
τόσο του εκχωρητή ή ενεχυράσαντα, όσο και του εκδοχέα 
ή ενεχυρούχο δανειστή. 

2. Για τη σύναψη και ανανέωση συμβάσεων δανείων, πι¬ 
στώσεων και χρηματοδοτήσεων γενικά με τις αναγνωρι¬ 
σμένες στην Ελλάδα Τράπεζες και λοιπά πιστωπκά ιδρύ¬ 
ματα, εφ’ όσον χορηγούνται με την εγγύηση του Ελληνι¬ 
κού Δημοσίου, εκτός από εκείνες που χορηγούνται για 
αποκατάσταση ζημιών που προέρχονται από έκτακτα γε¬ 
γονότα. 

3. Για τη μεταβίβαση ακινήτων από τον μεταβιβάζοντα, 
για τη μεταβίβαση λόγω γονικής παροχής ή δωρεάς από 
τον παρέχοντα τη γονική παροχή ή τη δωρεά. 

4. Για τη σύσταση εμπραγμάτων δικαιωμάτων επί ακινή¬ 
των από τον παρέχοντα το εμπράγματο δικαίωμα. Για τη 
σύσταση υποθήκης υπέρ του Δημοσίου δεν απαιτείται 
αποδεικπκό ενημερότητας. 

5. Για τη μεταβίβαση: μεταχειρισμένων αυτοκινήτων, 
μοτοσικλετών, μη επαγγελματικών μηχανοκίνητων θα¬ 
λάσσιων σκαφών, ελικοπτέρων και ανεμοπτέρων που 
εμπίπτουν στα τεκμήρια διαβίωσης φορολογίας εισοδή¬ 
ματος, από τον μεταβιβάζοντα. 

6. Για την μεταφορά συναλλάγματος το ισόπμο του 
οποίου υπερβαίνει τα δέκα χιλιάδες (10.000) ΕΥΡΩ, εξαι- 
ρουμένης της μεταφοράς που αφορά από εμπορικές συ¬ 
ναλλαγές με χώρες της Ευρωπαϊκής Ένωσης. 

Άρθρο 2 

Φορείς, Υπηρεσίες και πρόσωπα στα οποία 
προσκομίζεται το αποδεικπκό ενημερότητας 

Το αποδεικτικό ενημερότητας για τα χρέη προς το Δη¬ 
μόσιο προσκομίζεται, με βάση τα αναφερόμενα στο 
προηγούμενο άρθρο: 

1. Στην περίπτωση 1, στους διενεργούντες την πληρω¬ 
μή ή την εξόφληση του τίτλου, κατά την πληρωμή ή την 
εξόφληση αυτού. 

2. Στην περίπτωση 2, στην Τράπεζα ή στο Πιστωπκό 
Ίδρυμα, κατά τη σύναψη ή ανανέωση της σύμβασης και 
κατά την εκτέλεση αυτής. 

3. Σπς περιπτώσεις 3 και 4, στο συμβολαιογράφο που συ- 

ντάσσει τη σχετική πράξη, ο οποίος υποχρεούται να μνη¬ 
μονεύει στο κείμενο της πράξης τη ΔΟΥ που έχει εκδώσει 
το αποδεικτικό, τον αριθμό και την ημερομηνία αυτού. 

4. Στην περίπτωση 5, στην υπηρεσία που είναι αρμόδια 
να βεβαιώσει την καταβολή των σχετικών οικονομικών 
επιβαρύνσεων για τη μεταβίβαση. 

5. Στην περίπτωση 6, στην Τράπεζα μέσω της οποίας θα 
διενεργηθεί η συναλλαγή με το εξωτερικό μαζί με τα λοι¬ 
πά δικαιολογητικά που συνοδεύουν τη δήλωση - αίτηση 
του ενδιαφερόμενου. 

Άρθρο 3 

Απαλλαγές - Εξαιρέσεις 

Απάτην υποχρέωση προσκόμισης αποδεικτικού ενημε¬ 
ρότητας απαλλάσσονται: 

1. Οι δικαιούχοι αμοιβών γενικά από παροχή εξαρτημέ¬ 
νης εργασίας, συντάξεων, διατροφής, εξόδων νοσηλείας 
και κηδείας, εφ όσον η πληρωμή γίνεται απευθείας στο δι¬ 
καιούχο μισθωτό ή συνταξιούχο ή στην οικογένεια του ή 
σε πρόσωπο νόμιμα εξουσιοδοτημένο. 

2. Οι Δήμοι, οι Κοινότητες, οι Νομαρχιακές Αυτοδιοική¬ 
σεις, τα λοιπά ΝΠΔΔ, τα ιδρύματα που συνιστώνται σύμ¬ 
φωνα με τον Α. Ν. 2039/1939, οι αναγνωρισμένες στην Ελ¬ 
λάδα Τράπεζες, η Δημόσια Επιχείρηση Ηλεκτρισμού, ο 
Οργανισμός Τηλεπικοινωνιών Ελλάδος και ο Οργανισμός 
Σιδηροδρόμων Ελλάδος. 

3. Οι αγρότες για την είσπραξη αποζημιώσεων, λόγω 
καταστροφής της εσοδείας τους ανεξαρτήτως ποσού και 
για είσπραξη επιδοτήσεων μέχρι του ποσού του ενός εκα¬ 
τομμυρίου (1.000.000) δραχμών. 

4. Ο σύνδικος της πτώχευσης φυσικού ή νομικού προ¬ 
σώπου για πράξεις ή συναλλαγές, που αφορούν στην 
πτωχευτική περιουσία, ο εκκαθαριστής επιχείρησης για 
της πράξεις της εκκαθάρισης, ο κηδεμόνας σχολάζουσας 
κληρονομιάς όταν ενεργεί αποδεδειγμένα για πράξεις εκ¬ 
καθάρισης της σχολάζουσας κληρονομιάς, καθώς και ο 
εκκαθαριστής κληρονομιάς για πράξεις ή συναλλαγές 
που αφορούν στην κληρονομιά. 

5. Οι ομογενείς που μετοικούν στην Ελλάδα για την εί¬ 
σπραξη κάθε είδους επιδομάτων περίθαλψης και στέγα¬ 
σης αυτών. 

6. Οι αλλοδαπές επιχειρήσεις, φυσικά ή νομικά πρόσω¬ 
πα, που δεν έχουν μόνιμη εγκατάσταση στην Ελλάδα, κα¬ 
τά τις διατάξεις περί φορολογίας εισοδήματος. 

7. Οι μόνιμοι κάτοικοι εξωτερικού, είτε αλλοδαποί, είτε 
ομογενείς, που έχουν γεννηθεί στο εξωτερικό και διατη¬ 
ρούν την Ελληνική υπηκοότητα, εφ’ όσον δεν αποκτούν 
εισόδημα στην Ελλάδα. 

8. Ο Αυτόνομος Σταφιδικός Οργανισμός στις περιπτώ¬ 
σεις που ενεργεί ως εντολοδόχος του Δημοσίου. 

9. Οι δικαιούχοι ασφαλιστικών αποζημιώσεων και απο¬ 
ζημιώσεων από αδικοπραξία, που επιδικάζονται με δικα¬ 
στική απόφαση. 

10. Οι δικαιούχοι αμοιβών με πάγια ανπμισθία. 

11. Οι δικαιούχοι στεγαστικών δανείων για την παροχή 
υποθήκης προς εξασφάλιση των δανείων αυτών. 

12. Οι συμβαλλόμενοι κατά την κατάρτιση των πράξεων 
πληρώσεως ή ματαιώσεως αιρέσεων ή προθεσμιών. 

Άρθρο 4 

Προϋποθέσεις για τη χορήγηση αποδεικπκού 
ενημερότητας 


Για τη χορήγηση αποδεικτικού ενημερότητας, λαμβά- 
νονται υπόψη όλες οι ληξιπρόθεσμες οφειλές που είναι 
καταχωρημένες στο σύστημα ΤΑΧΙ3 για τις μηχανογρα¬ 
φημένες ΔΟΥ και στα δελτία χρεών για τις χειρόγραφες 
ΔΟΥ, καθώς και η διαπίστωση υποβολής της τελευταίας 
δήλωσης Φορολογίας Εισοδήματος και της τελευταίας 
εκκαθαριστικής δήλωσης απόδοσης Φόρου Προστιθέμε¬ 
νης Αξίας (ΦΠΑ), όπως εμφανίζονται αυτές να είναι κατα¬ 
χωρημένες στο σύστημα ΤΑΧΙ5 ή να τηρούνται στο αρ¬ 
χείο των χειρόγραφων ΔΟΥ. 

Ειδικότερα: 

1. Για τα φυσικά πρόσωπα λαμβάνονται υπόψη τα ατο¬ 
μικά χρέη, καθώς και χρέη συνυποχρέωσης και συνυπευ- 
θυνότητας, για τα οποία έχει το φυσικό πρόσωπο προσω¬ 
πική ευθύνη για την καταβολή τους, σύμφωνα με τις ισχύ- 
ουσες διατάξεις. Για τα φυσικά πρόσωπα που διατελούν 
σε γάμο λαμβάνονται υπόψη οι προσωπικές οφειλές κάθε 
συζύγου, χωριστά και για τις συζύγους, επιπρόσθετα, οι 
οφειλές που είναι βεβαιωμένες στο όνομα του συζύγου 
τους, αλλά σύμφωνα με τις ισχύουσες διατάξεις ευθύνο- 
νται οι ίδιες για την καταβολή τους. 

2. Για τα νομικά πρόσωπα ή τις Ενώσεις προσώπων κα¬ 
θώς και τις ομάδες περιουσίας λαμβάνονται υπόψη οι 
οφειλές τους καθώς και οι οφειλές, που έχουν βεβαιωθεί 
σε βάρος άλλων προσώπων για τις οποίες έχουν ευθύνη, 
για την καταβολή τους, σύμφωνα με τις ισχύουσες φορο¬ 
λογικές και άλλες διατάξεις. 

3. Καταργείται η προσκόμιση δηλώσεων και δικαιολο- 
γητικών που έχουν ήδη υποβληθεί στη ΔΟΥ από τον φο¬ 
ρολογούμενο προκειμένου να του χορηγηθεί πιστοποιη¬ 
τικό φορολογικής ενημερότητας. 

4. Δεν λαμβάνονται υπόψη για τη χορήγηση αποδεικπ- 
κού φορολογικής ενημερότητας οι οφειλές που προκύ¬ 
πτουν από εκκαθάριση δηλώσεων φόρου εισοδήματος 
φυσικών προσώπων τρέχοντος οικονομικού έτους, κα¬ 
θώς και οι οφειλές των τελών κυκλοφορίας τρέχοντος 
έτους που δεν είναι καταχωρημένες στο σύστημα ΤΑΧΙ5 
ή στα δελτία χρεών για το διάστημα που αυτές παρακο- 
λουθούνται από το ΚΕ.Π.Υ.Ο. 

5. Για να χορηγηθεί πιστοποιητικό φορολογικής ενημε¬ 
ρότητας πρέπει να μην υπάρχει εντολή δέσμευσης χορή¬ 
γησης από άλλη ΔΟΥ ή εξωτερική πηγή. 

6. Ειδικά για τις οφειλές προς Κοινότητες, Δήμους, Νο¬ 
μαρχιακές Αυτοδιοικήσεις πρέπει αυτές να λαμβάνονται 
υπόψη εφ’ όσον ο Δήμος, η Κοινότητα ή η Νομαρχιακή Αυ¬ 
τοδιοίκηση έχει αποστείλει δέσμευση για χορήγηση πι¬ 
στοποιητικού σε μία ΔΟΥ ΤΑΧΙ3. 

Αρθρο 5 

Χορήγηση αποδεικπκού φορολογικής ενημερότητας 
από οποιαδήποτε Δ.Ο.Υ. 

1. Για την έκδοση αποδεικπκού ενημερότητας απαιτεί¬ 
ται η εγγραφή του αιτούντος στο γενικό μητρώο φορολο- 
γουμένων ΔΟΥ. 

2. Το αποδεικτικό φορολογικής ενημερότητας μπορεί 
να χορηγηθεί από οποιαδήποτε ΔΟΥ και συγκεκριμένα: 

α) Αν η αρμόδια ΔΟΥ είναι ενταγμένη στο ΤΑΧΙ3 και ο 
φορολογούμενος ζητά αποδεικπκό από ΔΟΥ ΤΑΧΙ5, το 
αποδεικπκό χορηγείται άμεσα εφ’ όσον συντρέχουν οι 
απαραίτητες προϋποθέσεις. 

β) Αν η αρμόδια ΔΟΥ είναι χειρόγραφη και ο φορολο¬ 
γούμενος ζητά αποδεικπκό από ΔΟΥ ΤΑΧΙ5, το αποδει- 



26878 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κπκό θα χορηγείται είτε κατόπιν τηλεφωνικής επικοινω¬ 
νίας με την αρμόδια ΔΟΥ, είτε μέσω ΡΑΧ, ατελώς. 

γ) Αν η αρμόδια ΔΟΥ είναι ενταγμένη στο ΤΑΧΙ8 και ο 
φορολογούμενος ζητά αποδεικτικό από χειρόγραφη 
ΔΟΥ, το αποδεικτικό θα χορηγείται κατόπιν τηλεφωνικής 
επικοινωνίας ή αποστολής ΡΑΧ ατελώς από οποιαδήποτε 
ΔΟΥΤΑΧΙ3. 

δ) Αν η αρμόδια ΔΟΥ είναι χειρόγραφη και ο φορολο¬ 
γούμενος ζητά αποδεικτικό από χειρόγραφη ΔΟΥ, αυτό 
θα χορηγείται κατόπιν τηλεφωνικής επικοινωνίας ή απο¬ 
στολής ΡΑΧ ατελώς από την αρμόδια ΔΟΥ. 

3. Εάν το αποδεικτικό ενημερότητας πρέπει να κατατε¬ 
θεί σε ΔΟΥ, που είναι αρμόδια και για την έκδοσή του, η 
ενημερότητα αποδεικνύεται με πράξη του εκδότη της 
ΔΟΥ, στο σώμα του τίτλου πληρωμής ή του οικείου παρα¬ 
στατικού της συναλλαγής. 

4. Στις περιπτώσεις που έχει κατατεθεί αποδεικτικό ενη¬ 
μερότητας σε αναφερόμενη στο άρθρο 2 της παρούσας 
υπηρεσία ή πρόσωπο και κατά τη διάρκεια ισχύος αυτού, 
διενεργούνται και άλλες πράξεις της ίδιας αιτίας για την 
οποία εκδόθηκε το αποδεικτικό, παρέχεται ευχέρεια διε¬ 
νέργειας των πράξεων αυτών χωρίς την προσάρτιση άλ¬ 
λου αποδεικτικού ενημερότητας, με την υποχρέωση όμως 
τήρησης του όρου παρακράτησης ποσού, που τυχόν ανα¬ 
γράφεται σε αυτό. Στις πράξεις αυτές αναγράφεται ο 
αριθμός και η ημερομηνία έκδοσης του αποδεικτικού, η 
ΔΟΥ που το έχει εκδώσει, καθώς και τα στοιχεία του πα¬ 
ραστατικού, στα οποία έχει επισυναφθεί το αποδεικτικό. 

5. Καταργείται το τέλος τηλεομοιοτυπίας (ΡΑΧ) 1.000 
δρχ. που εισπράττουν οι ΔΟΥ και τα Τελωνεία για μεταξύ 
τους επικοινωνία σε ότι αφορά χορήγηση Α.Φ.Ε. (π.χ. άρ¬ 
ση δέσμευσης έκδοσης Α.Φ.Ε.). 

6. Απαλλάσσεται ο συναλλασσόμενος της υποχρέωσης 
προσκόμισης του εντύπου αποδεικτικού ενημερότητας, 
σε όσες υπηρεσίες ή φορείς έχει πιστοποιηθεί από το 
Υπουργείο Οικονομικών ότι υποχρεούνται να ζητούν και 
να λαμβάνουν μέσω ειδικού δικτύου επικοινωνίας με το 
πληροφορικό σύστημα φορολογίας (ΤΑΧΙ8), τηλεομοιο¬ 
τυπία, με την οποία βεβαιώνεται ότι ο συναλλασσόμενος 
είναι φορολογικά ενήμερος. 

Η βεβαίωση αυτή επέχει θέση Αποδεικπκού Φορολογι¬ 
κής Ενημερότητας (Α.Φ.Ε.) και αποστέλλεται σε πιστο¬ 
ποιημένες συσκευές τηλεομοιοτυπίας. 

Άρθρο 6 

Χρόνος ισχύος του αποδεικπκού ενημερότητας 

1. Η ισχύς του αποδεικπκού ενημερότητας ορίζεται σε: 

α) τετραμηνιαία για είσπραξη χρημάτων άνω των 

500.000 δρχ. (περίπτωση της παραγράφου 1 του άρθρου 
1 του παρόντος) και 

β) εξαμηνιαία για όλες πς λοιπές περιπτώσεις του άρ¬ 
θρου 1, σε αυτήν την περίπτωση αναγράφεται ο λόγος: 
«για κάθε νόμιμη χρήση πλην είσπραξης χρημάτων». 

2. Χορηγείται αποδεικτικό ενημερότητας μειωμένης 
χρονικής ισχύος για πς περιπτώσεις που οι οφειλές του 
αιτούντος έχουν υπαχθεί σε νομοθεπκή ρύθμιση ή σε δι¬ 
ευκόλυνση τμηματικής καταβολής, οι δόσεις των οποίων 
τηρούνται κανονικά, για χρονική διάρκεια που προβλέπε- 
ται από πς ισχύουσες διατάξεις, εφόσον καθορίζεται από 
το νόμο. Όταν το αποδεικπκό ενημερότητας χορηγείται 
ύστερα από διευκόλυνση τμημαπκής καταβολής η ισχύς 
αυτού ορίζεται σε ένα μήνα. 


3. Σε ειδικές περιπτώσεις διασφάλισης σοβαρών συμ¬ 
φερόντων του Δημοσίου ή περιπτώσεις οικονομικού 
εγκλήματος και μεγάλης έκτασης φοροδιαφυγής, ο προϊ¬ 
στάμενος της ΔΟΥ με γραπτή συναίνεση των Δ/νσεων Εί¬ 
σπραξης Δημοσίων Εσόδων και Ελέγχου μπορεί να αρνη- 
θεί την χορήγηση αποδεικτικού φορολογικής ενημερότη¬ 
τας ακόμη και αν συντρέχουν οι προϋποθέσεις 
χορήγησής του. Στην περίπτωση αυτή πρέπει να απο- 
στέλλεται εντολή για τη μη χορήγηση Α.Φ.Ε. σε όλες πς 
χειρόγραφες ΔΟΥ και σε μια ΔΟΥ ΤΑΧΙ3, ώστε να κατα- 
χωρηθεί στο κεντρικό σύστημα. 

Αρθρο 7 

Παροχή πληροφοριών από Τελωνεία και Δ.Ο.Υ. 

1. Τα Τελωνεία υποχρεούνται να ενημερώνουν, με έγ¬ 
γραφό τους, πς αρμόδιες ΔΟΥ Φορολογίας Εισοδήματος 
των οφειλετώντους, για την ύπαρξη σ’ αυτά βεβαιωμένων 
και ληξιπρόθεσμων οφειλών, ώστε να λαμβάνονται υπό¬ 
ψη κατά τη χορήγηση του αποδεικτικού ενημερότητας. 

2. Οι χειρόγραφες ΔΟΥ σπς οποίες βεβαιώνονται οφει¬ 
λές, για την καταβολή των οποίων ευθύνονται με την ατο¬ 
μική τους περιουσία και άλλα συνυπόχρεα πρόσωπα, 
όπως οι οφειλές κοινοπραξιών, ομορρύθμων και ετερορ¬ 
ρύθμων εταιρειών κ.λπ„ υποχρεούνται να ενημερώνουν 
με έγγραφό τους τη ΔΟΥ Φορολογίας Εισοδήματος των 
συνυποχρέων προσώπων. 

3. Οι χειρόγραφες ΔΟΥ στις οποίες υπάρχουν βεβαιω¬ 
μένες οφειλές Ανωνύμων Εταιρειών, Εταιρειών Περιωρι- 
σμένης Ευθύνης και λοιπών Νομικών Προσώπων του άρ¬ 
θρου 101 του Ν. 2238/1994 (ΦΕΚ151 τ.Α'), υποχρεούνται 
με έγγραφό τους να ενημερώνουν πς ΔΟΥ που είναι αρ¬ 
μόδιες για τη φορολογία εισοδήματος των εκπροσώπων 
αυτών των Εταιρειών, σε περίπτωση που υπάρχει ευθύνη 
με την ατομική τους περιουσία για την καταβολή ορισμέ¬ 
νων οφειλών αυτών των νομικών αυτών προσώπων, σύμ¬ 
φωνα με το άρθρο 115 του ιδίου νόμου, όπως ισχύει κα¬ 
θώς και πςΑοιπές σχεπκές διατάξεις. 

4. Όπου υπάρχει δυνατότητα μηχανογραφικής επικοι¬ 
νωνίας μεταξύ των ΔΟΥ ή μεταξύ των ΔΟΥ και Τελωνείων 
η παραπάνω ενημέρωση γίνεται μηχανογραφικά. Απαραί¬ 
τητο στοιχείο για την ενημέρωση αυτή, είτε γίνεται έγ¬ 
γραφα, είτε μηχανογραφικά, αποτελεί μεταξύ των άλλων 
και ο Αριθμός Φορολογικού Μητρώου (Α.Φ.Ε.) του υπό¬ 
χρεου ή συνυποχρέου οφειλέτη. 

Άρθρο 8 

Χορήγηση αποδεικτικού ενημερότητας για είσπραξη 
με παρακράτηση μέρους της απαίτησης του δικαιούχου 

1. α) Όταν ζητείται αποδεικτικό ενημερότητας για την 
είσπραξη χρημάτων, πέραν της προϋπόθεσης ενημερό¬ 
τητας του οφειλέτη σε διευκόλυνση τμηματικής καταβο¬ 
λής, μπορεί να τεθεί και ο όρος παρακράτησης μέρους 
της εισπραττόμενης απαίτησης, ο οποίος θα αναγράφε¬ 
ται επί του αποδεικτικού. Το ποσό της παρακράτησης για 
τον λόγο αυτό πρέπει να αποδίδεται στη ΔΟΥ από την 
Υπηρεσία ή τον φορέα που παραλαμβάνει το αποδεικπκό 
φορολογικής ενημερότητας εντός δέκα (10) ημερών από 
την πληρωμή του τίτλου, το αργότερο. 

β) Το ίδιο ισχύει και για την μεταβίβαση ακινήτων, όταν 
το αποδεικπκό ζητείται από τον πωλητή. Στην περίπτωση 
αυτή το ποσό του πμήματος που παρακρατείται απόδιδε- 

ται από το συμβολαιογράφο στη Δημόσια Οικονομική 
Υπηρεσία (ΔΟΥ) το αργότερο μέσα σε τρεις (3) εργάσιμες 
ημέρες από τη σύνταξη του συμβολαίου. 

2. Όταν το αποδεικτικό ενημερότητας πρόκειται να χο¬ 
ρηγηθεί ύστερα από την παροχή διευκόλυνσης τμημαπ- 
κής καταβολής από τα κατά νόμο αρμόδια όργανα, στη 
σχετική αίτηση θα δηλώνεται η υπηρεσία στην οποία θα 
χρησιμοποιηθεί το αποδεικτικό, το ποσό που υπολογίζε¬ 
ται από τον ενδιαφερόμενο ότι θα εισπραχθεί, καθώς και 
αν το ποσό αυτό έχει εκχωρηθεί. 

Αν ζητηθεί αποδεικτικό για είσπραξη χρημάτων κατά τη 
διάρκεια της διευκόλυνσης, στην οποία ο οφειλέτης είναι 
συνεπής, αυτό χορηγείται από τον Προϊστάμενο της ΔΟΥ 
με υποχρεωτική παρακράτηση ποσοστού της απαίτησης 
που θα εισπραχθεί, το οποίο ορίζεται κατά την κρίση του, 
εκτός αν στην απόφαση του αρμοδίου οργάνου αναφέ- 
ρεται ποσοστό παρακράτησης, οπότε ορίζεται το ίδιο. 

Το παρακρατούμενο ποσό λαμβάνεται υπόψη για την 
κάλυψη δόσης ή δόσεων για τη συμμόρφωση του στη δι¬ 
ευκόλυνση, εφόσον δεν πιστώνεται σε άλλες οφειλές, 
που δεν είχαν υπαχθεί στη διευκόλυνση ή δημιουργήθη- 
καν κατά το χρονικό διάστημα, που ίσχυε η διευκόλυνση. 

3. Τα αποδεικπκά ενημερότητας που εκδίδονται με τον 
όρο της παρακράτησης καταχωρούνται από τη ΔΟΥ σε ει¬ 
δικό βιβλίο, για να ελέγχεται η απόδοση του παρακρα- 
τούμενου ποσού. 

Άρθρο 9 

Διαδικασία χορήγησης του αποδεικτικού ενημερότητας 
και περιεχόμενο αυτού 

1. Το αποδεικτικό ενημερότητας χορηγείται ατελώς 
ύστερα από αίτηση του ενδιαφερομένου προς την ΔΟΥ. 

Η αίτηση αυτή περιέχει: 

α) Για φυσικό πρόσωπο: ονοματεπώνυμο, πατρώνυμο, 
διεύθυνση επαγγέλματος και κατοικίας, αριθμό αστυνο¬ 
μικής ταυτότητας ή διαβατηρίου προκειμένου για αλλο¬ 
δαπούς και Αριθμό Φορολογικού Μητρώου. Με την αίτη¬ 
ση δηλώνεται από τον ενδιαφερόμενο εάν είναι ή όχι μέ¬ 
λος ομόρρυθμης εταιρίας, κοινοπραξίας ή ομόρρυθμο 
μέλος ετερόρρυθμης εταιρίας, αν υποβάλλει ή όχι δηλώ¬ 
σεις, αν οφείλει ή όχι σε άλλη ΔΟΥ ή Τελωνείο και ο σκο¬ 
πός για τον οποίο ζητείται η έκδοση του αποδεικτικού. 

β) Για νομικό πρόσωπο, επωνυμία, διεύθυνση και Αριθ¬ 
μός Φορολογικού Μητρώου. 

Με την αίτηση δηλώνεται αν το νομικό πρόσωπο είναι 
μέλος σε Ομόρρυθμη Εταιρεία ή Κοινοπραξία, αν υπο¬ 
βάλλει ή όχι δηλώσεις, αν οφείλει ή όχι σε άλλη ΔΟΥ ή Τε¬ 
λωνείο και ο σκοπός για τον οποίο ζητείται η έκδοση του 
αποδεικτικού. 

2. Το αποδεικτικό ενημερότητας για χρέη και φορολο¬ 
γικές υποχρεώσεις αποτελεί Δημόσιο έγγραφο, φέρει 
τον τίτλο «Αποδεικτικό Ενημερότητας» με στοιχεία υπο¬ 
χρεωτικά τον τίτλο της ΔΟΥ που το εκδίδει και της αρμό¬ 
διας ΔΟΥ του φορολογούμενου, το ονοματεπώνυμο του 
φυσικού προσώπου ή την επωνυμία του νομικού προσώ¬ 
που, για το οποίο εκδίδεται, τη διεύθυνση αυτών, τον 
αριθμό δελτίου ταυτότητας, τον Αριθμό Φορολογικού 
Μητρώου, την ημερομηνία έκδοσης του αποδεικτικού 
ολογράφως, το σκοπό για τον οποίο αυτό εκδίδεται κα¬ 
θώς και την ημερομηνία έκδοσης και διάρκειας ισχύος 
του ολογράφως. 

3. Το αποδεικτικό ενημερότητας υπογράφεται μόνο 


από τον εκδότη, με εκχώρηση υπογραφής από τον Προϊ¬ 
στάμενο της ΔΟΥ. 

4.0 προϊστάμενος του τμήματος Εσόδων υποχρεούται 
να ελέγχει δειγματοληπτικά ή στο σύνολό τους τα εκδο- 
θέντα Α.Φ.Ε., σε ό,τι αφορά στη νομιμότητα της χορήγη¬ 
σής τους. 

5. Η Οικονομική Επιθεώρηση υποχρεούται να εκδίδει 
εντολές δειγματοληπτικού ελέγχου γνησιότητας των 
Α.Φ.Ε., που προσκομίζονται σπς διάφορες υπηρεσίες, 
διασταυρώνοντας τα σχετικά στοιχεία με αυτά των ΔΟΥ, 
καθώς και την έγκαιρη απόδοση σπς ΔΟΥ των χρημάτων 
που προέρχονται από παρακράτηση ποσού κάποιας ει- 
σπραττόμενης απαίτησης. 

6. Τα έντυπα του αποδεικτικού φέρουν ενιαία και συνε¬ 
χή μηχανική αρίθμηση για όλες τις ΔΟΥ της χώρας. 

Ο προϊστάμενος της ΔΟΥ με την παραλαβή των εντύ¬ 
πων του αποδεικτικού ενημερότητας, υποχρεούται να 
ελέγξει το σωστό αριθμό των φύλλων και την αρίθμησή 
τους και ύστερα να τα καταχωρεί στο ίδιο βιβλίο που κα¬ 
ταχωρεί και τα λοιπά διαχειριστικά βιβλία. 

Αν κατά τον έλεγχο προκύψει διαφορά, θα συντάσσεται 
σχετική πράξη η οποία θα γίνεται στο πρώτο φύλλο, όπου 
εντοπίστηκε η διαφορά. Η πράξη αυτή θα σημειώνεται και 
στο βιβλίο καταχώρησης των διαχειριστικών βιβλίων. 

Οι προϊστάμενοι Εσόδων υποχρεούνται με την έναρξη 
της συναλλαγής να χρεώνουν στους αρμόδιους υπαλλή¬ 
λους τα αποδεικπκά ενημερότητας και να ελέγχουν την 
αρίθμηση, τόσο μετά το πέρας της συναλλαγής, όσο και 
την επομένη. 

Τα αποδεικτικά ενημερότητας, οποιουδήποτε τύπου 
φυλάσσονται με ευθύνη του προϊσταμένου του τμήματος 
Εσόδων. 

7. Το πρώτο αντίγραφο από το αποδεικτικό που εκδίδε- 
ται επισυνάπτεται στην αίτηση και αρχειοθετείται ως στέ¬ 
λεχος. 

Σε περίπτωση που ζητείται η έκδοση αποδεικπκού σε 
πολλά αντίγραφα παρέχεται δυνατότητα έκδοσης φω- 
τοανπγράφων από το πρωτότυπο του αποδεικτικού, 
πριν από την υπογραφή του και όχι μεταγενέστερα, τα 
οποία επίσης υπογράφονται ταυτόχρονα με το πρωτό¬ 
τυπο. 

8. Θεώρηση από οποιονδήποτε φωτοαντιγράφων ή 
ανπγράφων αποδεικπκού ενημερότητας χρεών προς το 
Δημόσιο μετά την έκδοσή τους δεν είναι επιτρεπτή. Εξαι¬ 
ρούνται τα φωτοαντίγραφα των αποδεικπκών ενημερό¬ 
τητας εξάμηνης ισχύος τα οποία θεωρούνται, ατελώς, 
από την Αρχή, που πρέπει να προσκομισθεί το αποδεικπ- 
κό ενημερότητας, με την επίδειξη του πρωτοτύπου κατά 
τη διάρκεια ισχύος του. Τα θεωρημένα αυτά φωτοανπ- 
γραφα καταπ'θενται αντί του πρωτοτύπου και η διάρκεια 
ισχύος αυτών είναι αυτή, που αναγράφεται επί του πρω¬ 
τοτύπου. 

9. Αν κατά την έκδοση του αποδεικπκού ενημερότητας 
γίνει κάποιο λάθος, δεν επιτρέπεται η διόρθωσή του, αλ¬ 
λά αυτό ακυρώνεται με πράξη του προϊσταμένου της 
ΔΟΥ, σε όλα τα αντίγραφα και παραμένουν στη ΔΟΥ, τό¬ 
σο το πρωτότυπο όσο και τα αντίγραφα. 

10. Όταν πρόκειται να πληρωθούν από ένα φορέα πολ¬ 
λά πρόσωπα με ομοειδείς απαιτήσεις, όπως πληρωμή επι¬ 
δοτήσεων ή αποζημιώσεων σε αγρότες, ανπ'της έκδοσης 
αποδεικπκού ενημερότητας για κάθε δικαιούχο χωριστά, 
για τη συγκεκριμένη πληρωμή, επιτρέπεται η αποστολή 
στην αρμόδια ΔΟΥ φορολογίας εισοδήματος των δικαι- 

ούχων, κατάστασης, σε δυο αντίγραφα, στην οποία μετα¬ 
ξύ των άλλων στοιχείων των δικαιούχων αναγράφεται 
υποχρεωτικά και ο Αριθμός Φορολογικού Μητρώου αυ¬ 
τών. 

Ο προϊστάμενος της ΔΟΥ διενεργεί έλεγχο για τη διαπί¬ 
στωση της ενημερότητας ή μη των δικαιούχων, με επιση- 
μειωμαπκή δε πράξη τους επί της κατάστασης αυτής ενη¬ 
μερώνει τον αρμόδιο φορέα πληρωμής, με την επιστροφή 
του ενός ανπγράφου της κατάστασης, για τους δικαιού¬ 
χους που είναι ενήμεροι. 

Άρθρο 10 
Έναρξη ισχύος 

Η απόφαση αυτή που ισχύει από 1.12.1999 να δημοσι- 
ευθεί στην Εφημερίδα της Κυβερνήσεως. 

1. Με την έναρξη της ισχύος της καταργείται η απόφα¬ 
ση αριθμ. 2048300/6844-110016/19.7.90, όπως αυτή τρο¬ 
ποποιήθηκε και συμπληρώθηκε μεταγενέστερα. 

2. Τα αποδεικτικά φορολογικής ενημερότητας, που εκ- 
δόθηκαν ή θα εκδοθούν μέχρι την έναρξη ισχύος της πα¬ 
ρούσας, ισχύουν μέχρι την ημερομηνία που αναγράφεται 
σ’ αυτά. 

Αθήνα, 24 Νοεμβρίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-«- 

Αρίθ. 630/θΐΚ. (3) 

Ανανέωση θητείας Επιθεωρητή Δημοσίων Έργων. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάσεις της παρ. 3 του άρθρου «πέμπτου» του 
Ν.2719/99 (ΦΕΚ106Α/26-5-99), με το οποίο αντικαταστά- 
θηκε το άρθρο 22 του Ν.1418/84 (ΦΕΚ23Α'). 

2. Την απόφαση Δ17α/01/98/Φ.Ν 294/5-10-89 (ΦΕΚ 77 
Β'/9-10-89 με την οποία ανατέθηκαν καθήκοντα Επιθεω¬ 
ρητή Δ.Ε. με πενταετή θητεία στον Γεώργιο Μάκρη υπάλ¬ 
ληλο της ΓΤΔΕ του ΥΠΕΧΩΔΕ. 

3. Την αρ. πρωτ. 237/οικ./2-11-94 απόφαση Υπουργού 
ΠΕΧΩΔΕ ανανέωσης θητείας. 

4. Το γεγονός ότι, η μέχρι σήμερα εκτέλεση των καθη- 
κόντωντου κρίθηκε άκρως επιτυχής, με την ικανότητά του 
στη γρήγορη και διεισδυτική διάγνωση των προβλημάτων 
που παρουσιάζει η εκτέλεση των Δημοσίων Έργων σε 
συνδυασμό και μετά ουσιασπκάτου προσόντα (κατάρτι- 
ση-ήθος) που συνεπάγεται η θέση αυτή, προσόντα που 
συνηγορούν στο να του ανατεθούν εκ νέου καθήκοντα 
Επιθεωρητή Δ.Ε., αποφασίζουμε: 

Ανανεώνουμε τη θητεία του Επιθ/τή Δ.Ε. Γεωργίου Μά¬ 
κρη, υπαλλήλου του κλάδου ΠΕΙ Πολιτικών Μηχ/κών με 
Α' βαθμό της Γεν. Γραμμ. Δημ. Έργων του Υπουργείου 
ΠΕΧΩΔΕ, για μία ακόμα πενταετία από τότε που έληξε. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 1 Νοεμβρίου 1999 

Ο ΥΠΟΥΡΓΟΣ 

Κ.ΛΑΛΙΩΤΗΣ 


Αριθ.ΔΥ 11895 (4) 

Χορήγηση άδειας άσκησης επαγγέλματος Φυσικού Νο¬ 
σοκομείων εκτός της περιοχής των Ιοντιζουσών Ακπ- 
νοβολιών. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης». 

2. Τις διατάξεις του ΝΔ 181/74 (ΦΕΚ 347/Α/74) «Περί 
προστασίας εξ Ιοντιζουσών Ακτινοβολιών». 

3. Τις διατάξεις του Ν. 2647/89 (ΦΕΚ 237/Α/98) «Μετα¬ 
βίβαση αρμοδιοτήτων στις περιφέρειες και την Αυτοδιοί¬ 
κηση και άλλες διατάξεις». 

4. Την αριθ. Α2 στ./2073/83 (ΦΕΚ 280/Β/83) Υπουργική 
Απόφαση «Καθορισμός προσόντων για την επαγγελματι¬ 
κή απασχόληση των Φυσικών Νοσοκομείων» 

5. Την αριθ. 14632/ΦΟΡ/1416/91(ΦΕΚ 539/Β/91) Κοινή 
Υπουργική Απόφαση. 

6. Την αίτηση του Βασιλείου Σκπόρου. 

7. Την γνωμοδότηση της αρμόδιας επιτροπής χορήγη¬ 
σης άδειας άσκησης του επαγγέλματος Φυσικού Νοσο¬ 
κομείων εκτός της περιοχής των Ιονπζουσών Ακτινοβο¬ 
λιών 4η Συνεδρίαση της 11.10.99, αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων εκτός της περιοχής των Ιονπζουσών Ακπνο- 
βολιών στον Βασίλειο Σμπόρο του Πάρη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 17 Νοεμβρίου 1999 
Ο Νομάρχης 
ΠΑΝ. ΣΚΟΤΙΝΙΩΤΗΣ 
-♦- 

Αριθ. 514 (5) 

Δημοσίευση έκθεσης εκτίμησης περιουσικών στοιχείων 
της Κοινότητας Νυμφαίου Νομ/κης Αυτ/σης Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 1 εδ. 1 του Διατάγματος της 
16.1.1930 «περί δελτίων Ανωνύμων Εταιρειών» και το άρ¬ 
θρο 9 παρ. 6 του Β.Δ. 174/1963 «περί κωδικοποιήσεως 
των δ/ξεωντου Ν. 2190/20 σε ενιαίο κείμενο, όπως ισχύει 
μετά τα Π.Δ. 409/86 και 498/97 «Προσαρμογή προς πς 
οδηγίες της ΕΟΚ». 

2. Τον Ν. 3200/55 «περί Διοικηπκής Αποκέντρωσης», 
όπως συμπληρώθηκε αργότερα με το Ν.Δ. 532/70. 

3. Τις δ/ξειςτου Π.Δ. 397/25.8.88 «περί οργανισμού του 
Υπουργείου Εμπορίου». 

4. Τις δ/ξεις τουάρθρου 6 της αριθ. 25027/9.4.84 από¬ 
φασης του Υπουργού Εσωτερικών. 

5. Την υποβληθείσα σε εμάς έκθεση εκπ'μησης της Επι¬ 
τροπής του άρθρου 9 του Κ.Ν. 2190/20, αποφασίζουμε: 

Εγκρίνουμε την δημοσίευση στην Εφημερίδα της Κυ¬ 
βερνήσεως (Τεύχος Β') της έκθεσης εκπ'μησης των περι¬ 
ουσιακών στοιχείων της Κοινότητας Νυμφαίου Νομ/κής 
Αυτ/σης Φλώρινας, που συντάχθηκε από την Επιτροπή 
του άρθρου 9 του Κ.Ν. 2190/20, που συστάθηκε με την 
442/14.7.99 δική μας απόφαση. 

Φλώρινα, 5 Ιουλίου 1999 
Με εντολή Νομάρχη 
Ο Προϊστάμενος 
ΤΡ. ΝΟΪΚΟΣ 

ΠΡΟΣ: Την Νομαρχιακή Αυτοδιοίκηση 

Φλώρινας 

Δ/νση Περ/ντος Βιομ/νίας & Εμπορίου 
Τμήμα Εμπορίου 

ΕΚΘΕΣΗ 

Εκπμησης περιουσιακών στοιχείων της Κοινότητας Νυμ¬ 
φαίου Ν. Φλώρινας. 

Σε εκτέλεση της αρ. 442/14.7.97 απόφασης του Νομάρ¬ 
χη Φλώρινας οι υπογεγραμμένοι: 

1) Τρύφωνας Νόΐκος, Προϊστάμενος του Τμήματος 
Εμπορίου Ν.Α.Φ. 

2) Στέφανος Κουμκούδης, Προϊστάμενος της ΔΟΥ Αμυ¬ 
νταίου. 

3) Στέφανος Καμπασνίτσαλης,γενικός Γραμματέας 
Επιμελητηρίου Φλώρινας, που ορισθήκαμε μέλη της κατά 
το άρθρο 9 του Κωδικοποιημένου Νόμου 2190/20 «περί 
Ανωνύμων Εταριειών συσταθείσας Επιτροπής, προβήκα- 
με στην εκπ'μηση περιουσιακών στοιχείων της Κοινότη¬ 
τας Νυμφαίου, προκειμένου στη συνέχεια να παραχωρη- 
θεί η χρήση και εκμετάλλευσή τους στην υπό ίδρυση αμι¬ 
γή Κοινοτική Επιχείρηση. 

Η Επιτροπή αφού έλαβε υπ’ όψη τα στοιχεία του φακέλ- 
λου (οικονομοτεχνική μελέτη - Αποφάσεις Κοινοτικού 
Συμβουλίου - σχεδιαγράμματα - κατόψεις - τίτλους κυριό¬ 
τητας και λοιπά στοιχεία) και ύστερα από επιτόπια έρευ¬ 
να, παρουσία και του Προέδρου της Κοινότητας Νικολά¬ 
ου Μέρτζου, εκτίμησε την χρήση και εκμετάλλευση των 
παραχωρημένων περιουσιακών στοιχείων: 

I. κοινοτικός Ξενώνας «ΝΕΒΕΣΚΑ»: 

Πρόκειται για Ξενώνα στο κέντρο της κοινότητας, δια¬ 
θέτει 11 δωμάτια παραδοσιακού ρυθμού με 30 κλίνες. Στο 
ισόγειο λειτουργεί εστιατόριο - αναψυκτήριο με δυνατό¬ 
τητα εξυπηρέτησης σε καθημερινή βάση 180 ατόμων. 

II. Μουσείο «Το σπίτι των Χρυσικών του Νυμφαίου»: 

Πρόκειται για παραδοσιακό τριώροφο οίκημα με χρήσι¬ 
μη επιφάνεια 260 τ.μ., στο κέντρο της κοινότητας και είναι 
πόλος έλξης του συνόλου των επισκειττώντης κοινότητας. 

III. Κοινοτικό δάσος: 

Πρόκειται για δασική άκταση 22.500 στρεμμάτων με 
πλούσια παραγωγή ξυλείας. 

IV. Υπαίθριος Σταθμός Αυτοκινήτων: 

Πρόκειται για υπαίθριο χώρο στάθμευσης αυτοκινήτων, 
κατάλληλα διαμορφωμένο όπου σταθμεύουν τα αυτοκί¬ 
νητα των επισκεπτών, η εκμετάλλευση του οποίου απο- 
φέρει κατά την εκτίμηση της επιτροπής 2.000.000 δρχ. 
ετησίως. 

V. Νίκειος Σχολή: 

Πρόκειται για την περιώνυμη και γνωστή Νίκειο Σχολή, 
το οίκημα της οποίας είναι παραδοσιακό και ένα από τα 
πλέον επιβλητικά οικήματα της Κοινότητας. 

Η εκμετάλλευση και χρήση του ως Συνεδριακό Κέντρο 
θα αποφέρει έσοδα της τάξεως των 3.000.000 δρχ. ετη¬ 
σίως. 

VI. Κοινοτικός Σταύλος: 

Πρόκειται για οίκημα ορόφου με ολική επιφάνεια 
377,60 τ.μ. και προορίζεται για τον σταυλισμό των αλό¬ 
γων. 

Η Επιτροπή αφού έλαβε υπ’ όψη τα παραπάνω, την οι¬ 
κονομοτεχνική μελέτη, τα υποβληθέντα σχέδια κατόψεων 
και τοπογραφικά διαγράμματα των ακινήτων, αντίγραφα 
του κτηματολογικού πίνακα και το τίτλο κυριότητας του 


Δάσους, εξετίμησε ότι η χρήση και εκμετάλλευση των 
προαναφερθέντων θα φέρει έσοδα της τάξεως των 
82.600.000 δρχ. ετησίως. 

Συγκεκριμένα τα έσοδα κατά την εκτίμηση της επιτρο¬ 
πής αναλυτικά και ανά δραστηριότητα είναι: 

Έσοδα από την αξιοποίηση του κοινοτικού δάσους 
30.000.000 δρχ. 

Έσοδα από την εκμετάλλευση του ξενοδοχείου 
33.000.000 δρχ. 

Έσοδα από την διαχείριση του Μουσείου 10.000.000 
δρχ. 

Έσοδα από την διαχείριση του υπαίθριου σταθμού αυ¬ 
τοκινήτων 2.000.000 δρχ. 

Έσοδα από τη διαχείριση του Συνεδριακού Κέντρου - 
Νίκειος Σχολή 3.000.000 δρχ. 

Έσοδα από τη διαχείριση του εστιατορίου του ξενοδο¬ 
χείου 4.000.000 δρχ. 

Φλώρινα, 5 Αυγούστου 1999 
Τα Μέλη της Επιτροπής 

Προϊστάμενος Τμήματος Εμπορίου Ν.Α.Φ. 

ΤΡΥΦΩΝΑΣ ΝΟΪΚΟΣ 

Προϊστάμενος ΔΟΥ ΑΜΥΝΤΑΙΟΥ 
ΣΤΕΦΑΝΟΣ ΚΟΥΜΚΟΥΔΗΣ 

Γεν. Γραμμ. Επιμελητηρίου Φλώρινας 
ΣΤΕΦ. ΚΑΜΠΑΣΝΙΤΣΑΛΗΣ 

-♦- 

ΦΓ10/19612 (6) 

Περί συμπληρώσεως των ΦΓ10/11833/7.7.1999 και 
ΦΓ10/18314/8.11.1999 αποφάσεων του Προέδρου 
του Ελεγκπκού Συνεδρίου «περί συγκροτήσεως των 
Κλιμακίων του Ελεγκπκού Συνεδρίου για το δικασπκό 
έτος 1999-2000». 

Ο ΠΡΟΕΔΡΟΣ 

ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 

Έχοντας υπόψη: 

1. Τις διατάξεις του άρθρου 7 του Π. Δ/τος 774/1980 
«περί κωδικοποιήσεως κ.λ.π.». 

2. Τις διατάξεις του άρθρου 8του Ν. 2741/1999. 

3. Το διορισμό δέκα (10) δοκίμων Εισηγητών του Ελε- 
γκπκού Συνεδρίου με το από 5.11.1999 Προεδρικό Διά¬ 
ταγμα και 

4. Τις ανάγκες της Υπηρεσίας, αποφασίζουμε: 

Συμπληρώνουμε τις αριθ. ΦΓ10/11833/7.7.1999 και 

ΦΓ10/8.11.1999 αποφάσεις μας και ορίζουμε: 

Α) Οι νεοδιορισθέντες δόκιμοι Εισηγητές του Ελεγκπ- 
κού Συνεδρίου να υπηρετήσουν στα Κλιμάκια του Ελε¬ 
γκτικού Συνεδρίου ως ακολούθως: 

Α'ΚΛΙΜΑΚΙΟ 

1. Νέκταρία Δουλιανάκη 

2. Νικολέτα Ρένεση 

3. Βασιλική Πέππα 

4. Γρηγόριος Βαλληνδράς και 

5. Ευφροσύνη Παπαδημητρίου 
Β' ΚΛΙΜΑΚΙΟ 

1. Αικατερίνη Μποκώρου και 

2. Αντιγόνη Στίνη 
Γ ΚΛΙΜΑΚΙΟ 
Κων/να Σταμούλη 
Δ'ΚΛΙΜΑΚΙΟ 

Γεωργία Παπαναγοπούλου 
Ε' ΚΛΙΜΑΚΙΟ 

1. Γεωργία Παπαναγοπούλου 

2. ΝέκταρίαΔουλιανάκη 

3. Νικολέτα Ρένεση και 

4. Γρηγόριος Βαλληνδράς 
ΣΤ ΚΛΙΜΑΚΙΟ 

1. Αικατερίνη Μποκώρου 

2. Βασιλική Πέππα και 

3. Ευφροσύνη Παπαδημητρίου 


Σ'ΚΛΙΜΑΚΙΟ 

1. Αντιγόνη Στίνη και 

2. Κων/να Σταμούλη και 

Β) Η Πάρεδρος Γαρυφαλλιά Καλαμπαλίκη να υπηρετή¬ 
σει στο Β' Κλιμάκιο. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 25 Νοεμβρίου 1999 
Ο Πρόεδρος 
ΑΠΟΣΤΟΛΟΣ ΜΠΟΤΣΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


